Direktiva Sveta

z dne 17. decembra 1982

o spremembi direktiv o približevanju zakonodaje držav članic o kmetijskih ali gozdarskih traktorjih na kolesih

(82/890/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker člen 1 Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [3], kakor je bila spremenjena z Direktivo 79/694/EGS [4], omejuje področje uporabe omenjene direktive na traktorje s kolesi s pnevmatikami, z dvema osema in največjo konstrukcijsko določeno hitrostjo med 6 in 25 km/h;

ker ista direktiva tam, kjer je potrebno, predvideva, da traktorji, katerih največja konstrukcijsko določena hitrost presega 25 km/h, sledijo posebnim zahtevam in ker takšni traktorji oblikujejo del skupine traktorjev, ki je bila izdelana in se uporablja v Skupnosti, ter ponujajo prednosti pri učinkovitosti kmetijskih posesti;

ker je povečanje največje konstrukcijsko določene hitrosti za 20 %, kakor je bila predpisana do zdaj, razumljivo, upoštevajoč tudi varnost na cesti in varnost delovnih razmer na polju;

ker države članice kljub temu lahko omejijo hitrost vožnje traktorja po cesti;

ker se tudi traktorji, ki imajo več kot dve osi, lahko enako obravnavajo kot tisti s samo dvema osema, torej zanje veljajo enake določbe;

ker zato ni treba določiti posebnih predpisov, kakor so predvideni v okviru Direktive 74/150/EGS, in ker je dovolj, da se področje uporabe direktive lahko razširi skupaj s tistimi področji posebnih direktiv, ki vsebujejo posebno opredelitev področja uporabe za traktorje z več kot dvema osema in največjo konstrukcijsko določeno hitrostjo med 25 in 30 km/h,

SPREJEL NASLEDNJO DIREKTIVO:

Člen 1

1. Člen 1(2) Direktiv 74/150/EGS, 74/151/EGS [5], 74/152/EGS [6], 74/346/EGS [7], 74/347/EGS [8], 75/321/EGS [9], 75/322/EGS [10], 76/432/EGS [11], 77/311/EGS [12], 77/537/EGS [13], 78/933/EGS [14], 79/532/EGS [15], 79/533/EGS [16] in člen 9(2) Direktive 78/764/EGS [17] se nadomestita z naslednjim:

"2. Ta direktiva se uporablja samo za traktorje, določene v prvem odstavku, ki so opremljeni s kolesi s pnevmatiko, imajo vsaj dve osi in največjo konstrukcijsko določeno hitrost med 6 in 30 km/h."

2. Člen 1(2) Direktive 80/720/EGS [18] se nadomesti z naslednjim:

"2. Ta direktiva se uporablja samo za traktorje, določene v prvem odstavku, ki so opremljeni s kolesi s pnevmatiko, imajo vsaj dve osi in največjo konstrukcijsko določeno hitrost med 6 in 30 km/h ter najmanjšo stalno ali nastavljivo širino koloteka 1150 mm ali več."

3. Člen 1(2) Direktive 76/763/EGS [19] se nadomesti z naslednjim

"2. Ta direktiva se uporablja samo za traktorje, določene v prvem odstavku, ki so opremljeni s kolesi s pnevmatiko, imajo vsaj dve osi in največjo konstrukcijsko določeno hitrost med 6 in 30 km/h ter širino koloteka 1250 mm ali več."

4. Točka 1.5. Priloge Direktive 74/152/EGS se nadomesti z naslednjim:

"1.5 Da bi lahko upoštevali neizogibne napake zlasti zaradi tehnike meritev in povečanja vrtilne hitrosti motorja pri vožnji z delnim tovorom, je za preskus pri homologaciji traktorja sprejemljiva še 10-odstotna višja vrednost od 30 km/h."

Člen 2

1. Države članice sprejmejo predpise, potrebne za uskladitev s to direktivo, v 18. mesecih od njene notifikacije in o tem takoj obvestijo Komisijo.

2. Države članice zagotovijo, da se besedila temeljnih predpisov nacionalne zakonodaje, sprejetih na področju, ki ga ureja ta direktiva, predložijo Komisiji.

Člen 3

Ta direktiva je naslovljena na države članice.

V Bruslju, 17. decembra 1982

Za Svet

Predsednik

H. Christophersen

[1] UL C 182, 19.7.1982, str. 112.

[2] UL C 77, 29.3.1982, str. 1.

[3] UL L 84, 28.3.1974, str. 10.

[4] UL L 205, 13.8.1979, str. 17.

[5] UL L 84, 28.3.1974, str. 25.

[6] UL L 84, 28.3.1974, str. 33.

[7] UL L 191, 15.7.1974, str. 1.

[8] UL L 191, 15.7.1974, str. 5.

[9] UL L 147, 9.6.1975, str. 24.

[10] UL L 147, 9.6.1975, str. 28.

[11] UL L 122, 8.5.1976, str. 1.

[12] UL L 105, 28.4.1977, str. 1.

[13] UL L 220, 29.8.1977, str. 38.

[14] UL L 325, 20.11.1978, str. 16.

[15] UL L 145, 13.6.1979, str. 16.

[16] UL L 145, 13.6.1979, str. 20.

[17] UL L 255, 18.9.1978, str. 11.

[18] UL L 194, 28.7.1980, str. 1.

[19] UL L 262, 27.9.1976, str. 135.

--------------------------------------------------